बे जाथाया उट्टर प्रदेशनि कनुजाव  बिजि फिसाइआ गावनि आंगो गथ’ 3 बोसोर बैसोनि गथ’साखौ 1.5 लाखआव फाननानै गंसे सेकेन्दहेन कार बायदों । बे समाव सोंथि जाखाङो सुबुंनो गोनांथिसिनआ बबे कार ना उन्दै गथ’ ? फिनाव गथ’सा जागोन । नाथाय बै बिजि फिसाइनि थाखाय लुबैनाया ओरैबादि जाहैबाय जेराव मानसिनि बेसेननिख्रुइ गारि मतर कारनि बेसेना बांसिन । बे जाथाया सोरांआव फैदों जेब्ला गथ’सानि बिबौआ पुलिस बिफाननो अजद दैखांहैदोंमोन । बिथांआ अजद होनाय बायदिब्ला 3 बोसोर बैसोनि उन्दै गथ’खौ सासे गुर्साहैगान्जनि फालांगि एबा बिजिनेसमेननो कार बायनो 1.5 लाखआव फान्दों । बे जाथायनि सायाव इन्सपेक्तर कटवालि सैलेन्द्र कुमार मिस्राआ गथ’नि बिमा बिफाखौ लेंहरना सोंनाय फिन्नाय खालामो । बे एखे जाथाया साइनानि जिजान्गावबो जादोंमोन नै बोसोर बैसोनि सासे उन्दै गथ’खौ हादोर गिदिंनो एबा बेरायनो फाननायखौ नुनो मोन्दोंमोन । थारैनो सोंथि जाखांओ सुबुंआ बेसेन गैला नामा ? ना गावसोरनि लुबैनायखौ सुफुंनो थाखाय जायखिजाया खामानिखौ मावनो हायो ?